ddrg/super_eurlex huggingface dataset:
Uredba Komisije (ES) št. 2429/2001

z dne 12. decembra 2001

o spremembi Uredbe (ES) št. 1623/2000 o določitvi podrobnih izvedbenih pravil za Uredbo Sveta (ES) št. 1493/1999 o skupni ureditvi trga z vinom ob upoštevanju tržnih mehanizmov in o spremembi Uredbe (ES) št. 442/2001 o odprtju krizne destilacije, kakor je predvideno v členu 30 Uredbe Sveta (ES) št. 1493/1999 za namizna vina na Portugalskem

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga z vinom [1], kakor je bila nazadnje spremenjena z Uredbo (ES) št. 2826/2000 [2], in zlasti člena 33 Uredbe,

ob upoštevanju naslednjega:

(1) Zaradi krizne destilacije na Portugalskem v vinskem letu 2000/01 je nastala potreba po dodatnih javnih skladiščih za alkohol, ki se dostavlja intervencijski agenciji. Zato je bilo treba opraviti obsežna inštalacijska dela, ki jih ni bilo mogoče pravočasno končati. V taki situaciji je za destilaterje nemogoče, da izpolnijo rok dobave, tj. 30. november 2001. Rok bi moral biti podaljšan za en mesec in ta sprememba se uporablja od 1. decembra 2001.

(2) Po členu 62(1) Uredbe Komisije (ES) št. 1623/2000 [3], kakor je bila nazadnje spremenjena z Uredbo (ES) št. 2047/2001 [4], se zadevni datum nanaša na stranske proizvode. Po členu 4(3) Uredbe (ES) št. 442/2001 [5], kakor je bila spremenjena z Uredbo (ES) št. 1233/2001 [6], se zadevni datum nanaša na alkohol, proizveden s tako destilacijo.

(3) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

1. Členu 62(1) Uredbe (ES) št. 1623/2000 se doda naslednji pododstavek:

"Brez poseganja v prvi pododstavek, v zvezi s Portugalsko in za vinsko leto 2000/01, lahko destilaterji dostavijo intervencijski agenciji izdelke z deležem alkohola najmanj 92 vol % najpozneje do 31. decembra po zadevnem vinskem letu."

2. Člen 4(3) Uredbe (ES) 442/2001 se nadomesti s:

"3. Vino se destilarnam dostavi najpozneje do 20. julija 2001. Pridobljeni alkohol se dostavi intervencijski agenciji najpozneje do 31. decembra 2001."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. decembra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. decembra 2001

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 328, 23.12.2000, str. 2.

[3] UL L 194, 31.7.2000, str. 45.

[4] UL L 276, 19.10. 2001, str. 15.

[5] UL L 63, 3.3.2001, str. 52.

[6] UL L 168, 23.6.2001, str. 11.

--------------------------------------------------
Uredba Sveta (ES) št. 1239/2001

z dne 19. junija 2001

o popravku Uredbe (ES) št. 2201/96 o skupni ureditvi trga za predelano sadje in zelenjavo

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti členov 36 in 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Uredba (ES) št. 2699/2000 [2] je med drugim spremenila naslov I Uredbe (ES) št. 2201/96 [3] in ustrezno, brez spremembe vsebine, prilagodila določbe, ki urejajo program pomoči za predelavo suhih fig in suhih sliv, pridobljenih iz sliv sorte d’Ente. Program, ki so ga prej vključevali členi 2 do 6 Uredbe (ES) št. 2201/96, je sedaj določen v členu 6a navedene uredbe. Da bi upoštevali to novost, je treba spremeniti besedilo člena 31 navedene uredbe, ki opredeljuje izdatke, ki jih financira Jamstveni oddelek Evropskega kmetijskega usmerjevalnega in jamstvenega sklada (EKUJS).

(2) V istem členu 31 je treba sklicevanje na Uredbo (EGS) št. 729/70 [4], ki je bila razveljavljena, nadomestiti s sklicevanjem na Uredbo Sveta (ES) št. 1258/1999 z dne 17. maja 1999 o financiranju skupne kmetijske politike [5] –

SPREJEL NASLEDNJO UREDBO:

Člen 1

Člen 31 Uredbe (ES) št. 2201/96 se nadomesti z naslednjim:

"Člen 31

Izdatki, ki nastanejo v skladu s členom 2, členom 6a, členom 7, členom 9(4) in (5) ter členom 10(3), štejejo kot intervencija za stabilizacijo kmetijskih trgov v smislu točke (b) člena 1(2) Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [6]."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 19. junija 2001

Za Svet

Predsednik

M. Winberg

[1] Mnenje, podano 16. maja 2001 (še neobjavljeno v Uradnem listu).

[2] UL L 311, 12.12.2000, str. 9.

[3] Uredba Sveta (ES) št. 2201/96 z dne 28. oktobra 1996 o skupni ureditvi trga za proizvode iz predelanega sadja in zelenjave (UL L 297, 21.11.1996, str. 29). Uredba, kakor je bila nazadnje spremenjena z Uredbo (ES) št. 2699/2000 (UL L 311, 12.12.2000, str. 9).

[4] Uredba Sveta (EGS) št. 729/70 z dne 21. aprila 1970 o financiranju skupne kmetijske politike (UL L 94, 28.4.1970, str. 13). Uredba, kakor je bila nazadnje spremenjena z Uredbo (ES) št. 1287/95 (UL L 125, 8.6.1995, str. 1).

[5] UL L 160, 26.6.1999, str. 103.

[6] UL L 160, 26.6.1999, str. 103.

--------------------------------------------------
Uredba Sveta (ES) št. 134/2002

z dne 22. januarja 2002

o spremembi Uredbe (ES) št. 2531/98 o uporabi obveznih rezerv Evropske centralne banke

SVET EVROPSKE UNIJE JE –

ob upoštevanju Statuta Evropskega sistema centralnih bank in Evropske centralne banke (v nadaljnjem besedilu "Statut") ter zlasti člena 19.2 Statuta,

ob upoštevanju priporočila Evropske centralne banke (ECB),

ob upoštevanju mnenja Evropskega parlamenta [1],

ob upoštevanju mnenja Komisije [2],

v skladu s postopkom, določenim v členu 107(6) Pogodbe o ustanovitvi Evropske skupnosti in členom 42 Statuta ter pod pogoji, določenimi v členu 43.1 Statuta, odstavku 8 Protokola o nekaterih določbah v zvezi z Združenim kraljestvom Velike Britanije in Severne Irske ter odstavku 2 Protokola o nekaterih določbah v zvezi z Dansko, pri čemer sta oba protokola Prilogi k navedeni pogodbi,

ob upoštevanju naslednjega:

(1) 23. novembra 1998 je Svet sprejel Uredbo (ES) št. 2531/98 o uporabi obveznih rezerv s strani Evropske centralne banke [3].

(2) Posebne sankcije in postopki so opredeljeni v Uredbi (ES) št. 2531/98, ki določa poenostavljen postopek za uvedbo sankcij v primeru nekaterih vrst kršitev, vendar se sklicuje na Uredbo Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij [4] glede načel in postopkov, ki se nanašajo na uvedbo sankcij.

(3) Izkušnja z revizijskim postopkom, kakor ga določa člen 3(7) Uredbe (ES) št. 2532/98 in poenostavlja člen 7(2) Uredbe Sveta (ES) št. 2531/98, je dokazala, da skrajšano časovno obdobje 15 dni Svetu ne zagotavlja dovolj časa za sprejem ustrezne odločitve.

(4) Zaradi zagotavljanja učinkovitega revizijskega postopka mora biti obdobje, v katerem Svet sprejme odločitev, podaljšano na dva meseca –

SPREJEL NASLEDNJO UREDBO:

Člen 1

V členu 7(2) Uredbe (ES) št. 2531/98 se črta sklicevanje na člen 3(7) Uredbe (ES) št. 2532/98.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba se uporablja za zahtevke, ki so bili vloženi po datumu začetka veljavnosti te uredbe. V ta namen je pomemben datum prejema zahtevka v ECB.

Ta uredba je v celoti zavezujoča in se neposredno uporablja v državah članicah v skladu s Pogodbo o ustanovitvi Evropske skupnosti.

V Bruslju, 22. januarja 2002

Za Svet

Predsednik

R. De Rato y Figaredo

[1] Mnenje, dano dne 4.7.2001 (še ni objavljeno v Uradnem listu).

[2] Mnenje, dano dne 24.10.2001 (še ni objavljeno v Uradnem listu).

[3] UL L 318, 27.11.1998, str. 1.

[4] UL L 318, 27.11.1998, str. 4.

--------------------------------------------------
Uredba Komisije (ES) št. 245/2002

z dne 8. februarja 2002

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 2796/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Španija poslala Komisiji vlogo za registracijo imena "Khaki Ribera del Xúquer" kot označbe porekla in Italija je poslala Komisiji vlogi za registracijo imen "Asparago bianco di Cimadolmo" in "Ciliegia di Marostica" kot geografskih označb.

(2) V skladu s členom 6(1) navedene uredbe je ugotovljeno, da vloge izpolnjujejo vse zahteve iz tega člena in zlasti vsebujejo vse zahtevane informacije v skladu s členom 4 Uredbe.

(3) Komisija po objavi v Uradnem listu Evropskih skupnosti [3] ni prejela nobenega ugovora po členu 7 navedene uredbe glede imen iz Priloge k tej uredbi.

(4) Imena je zato treba vnesti v "Register zaščitenih označb porekla in zaščitenih geografskih označb" in se zaščitijo po vsej Skupnosti kot zaščitene označbe porekla ali zaščitene geografske označbe.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2601/2001 [5] –

SPREJELA NASLEDNJO UREDBO:

Člen 1

Imena v Prilogi k tej uredbi se dodajo Prilogi k Uredbi (ES) št. 2400/96 in vnesejo kot zaščitene označbe porekla (ZOP) ali zaščitene geografske označbe (ZGO) v "Register zaščitenih označb porekla in zaščitenih geografskih označb" iz člena 6(3) Uredbe (EGS) št. 2081/92.

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. februarja 2002

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 324, 21.12.2000, str. 26.

[3] UL C 113, 18.4.2001, str. 7 (Khaki Ribera del Xúquer).UL C 125, 26.4.2001, str. 2 (Asparago bianco di Cimadolmo).UL C 113, 18.4.2001, str. 5 (Ciliegia di Marostica).

[4] UL L 327, 18.12.1996, str. 11.

[5] UL L 345, 29.12.2001, str. 47.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje in zelenjava

ŠPANIJA

Khaki Ribera del Xúquer (ZOP)

ITALIJA

Asparago bianco di Cimadolmo (ZGO)

Ciliegia di Marostica (ZGO)

--------------------------------------------------
Uredba Komisije (ES) št. 351/2002

z dne 25. februarja 2002

o spremembi Uredbe Sveta (ES) št. 3605/93 glede sklicevanja na ESA 95

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3605/93 z dne 22. novembra 1993 o uporabi Protokola o postopku v zvezi s čezmernim primanjkljajem, ki je Priloga k Pogodbi o ustanovitvi Evropske skupnosti [1], nazadnje spremenjene z Uredbo (ES) št. 475/2000 [2], in zlasti člena 7 Uredbe,

ob upoštevanju naslednjega:

(1) Opredelitve "država", "primanjkljaj" in "investicija" so določeni v Protokolu o postopku v zvezi s čezmernim primanjkljajem, ki je Priloga k Pogodbi, in v Uredbi (ES) št. 3605/93, s sklicevanjem na Evropski sistem nacionalnih in regionalnih računov v Skupnosti (v nadaljnjem besedilu "ESA 95"), ustanovljenim z Uredbo Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti [3], kakor je bila nazadnje spremenjena z Uredbo Komisije (ES) št. 113/2002 [4].

(2) Uredba (ES) št. 2223/96 vsebuje referenčni okvir o skupnih standardih, opredelitvah, klasifikacijah in računovodskih pravilih za pripravo računov držav članic za statistične potrebe Evropske skupnosti, da bi se pridobili primerljivi rezultati med državami članicami.

(3) Uredba (ES) št. 2558/2001 Evropskega parlamenta in Sveta z dne 3. decembra 2001 o spremembi Uredbe Sveta (ES) št. 2223/96 glede ponovne klasifikacije poravnav v okviru sporazumov o menjavi in v okviru dogovorov o obrestni meri [5] spreminja klasifikacijo obrestnih mer v pogodbah o menjavi in dogovorih o obrestni meri (FRA) iz dohodka iz premoženja v finančni račun, hkrati pa izraža potrebo za posebno obravnavanje navedenih obrestnih mer zaradi podatkov, poslanih v okviru postopka v zvezi s čezmernim primanjkljajem.

(4) Uredbo (ES) št. 3605/93 je zato treba ustrezno spremeniti.

(5) Da bi se izognili zmedi v zvezi z uporabo novih sklicevanj na ESA 95, je treba ukrepe, predvidene s to uredbo, uporabljati od 1. januarja 2002 -

SPREJELA NASLEDNJO UREDBO:

Člen 1

Člen 1(3) Uredbe (ES) št. 3605/93 se spremeni, kot sledi:

1. oznaka "B.9" se nadomesti z "EDP B.9";

2. oznaka "D.41" se nadomesti z "EDP D.41".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba se začne uporabljati 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 2002

Za Komisijo

Pedro Solbes Mira

Član Komisije

[1] UL L 332, 31.12.1993, str. 7.

[2] UL L 58, 3.3.2000, str. 1.

[3] UL L 310, 30.11.1996, str. 1.

[4] UL L 21, 24.1.2002. str. 3.

[5] UL L 344, 28.12.2001, str. 1.

--------------------------------------------------
Uredba Komisije (ES) št. 348/2002

z dne 25. februarja 2002

o odstopanju od Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode ter od Uredbe (ES) št. 800/1999 o skupnih podrobnih pravilih za uporabo sistema izvoznih nadomestil za kmetijske proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 31(14) Uredbe,

ob upoštevanju naslednjega:

(1) Člen 6 Uredbe Komisije (ES) št. 174/1999 [3], kakor je bila nazadnje spremenjena z Uredbo (ES) št. 156/2002 [4], določa rok veljavnosti izvoznih dovoljenj. Člen 18(3) Uredbe Komisije (ES) št. 800/1999 [5], kakor je bila nazadnje spremenjena z Uredbo (ES) št. 2299/2001 [6], določa stopnjo nadomestila, ki se uporablja, kadar se ne upošteva namembni kraj, naveden na dovoljenju.

(2) Med Evropsko unijo in Estonijo potekajo pogajanja o liberalizaciji trgovine. Ta pogajanja se nanašajo na koncesije, ki se uporabljajo od 1. julija 2002. Da se preprečijo motnje v trgovanju z Estonijo in brez vpliva na uporabo koncesij na načrtovani datum, bi bilo treba rok veljavnosti dovoljenj omejiti ter sprejeti nujne ukrepe, da se za izvoz v Estonijo po 30. juniju prepreči uporaba dovoljenj, izdanih za druge tretje države.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Ne glede na člen 6 Uredbe (ES) št. 174/1999 rok veljavnosti izvoznih dovoljenj z vnaprejšnjo določitvijo nadomestila in z navedbo Estonije kot namembne države poteče najpozneje 30. junija 2002.

Člen 2

Ne glede na člen 18(3) Uredbe (ES) št. 800/1999 se nadomestilo ne izplača za dovoljenja, ki v polju 7 za namembno državo navajajo državo, ki ni Estonija, in se uporabljajo za izvoz v Estonijo od 1. julija 2002.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se za dovoljenja, zaprošena od datuma uveljavitve te uredbe.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 20, 27.1.1999, str. 8.

[4] UL L 25, 29.1.2002, str. 24.

[5] UL L 102, 17.4.1999, str. 11.

[6] UL L 308, 27.11.2001, str. 19.

--------------------------------------------------
Uredba Komisije (ES) št. 486/2002

z dne 18. marca 2002

o spremembi Uredbe (ES) št. 2848/98 za sektor surovega tobaka glede določanja nekaterih rokov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1336/2000 [2], in zlasti člena 11 Uredbe,

ob upoštevanju naslednjega:

(1) (l) Ker Svet ni odločil o predlogu Komisije [3] za določitev mejnih jamstvenih pragov za letine 2002, 2003 in 2004, državam članicam za letino 2002 ni treba upoštevati rokov za izdajo potrdil o dodelitvi kvot proizvajalcem in rokov za sklenitev pogodb o pridelavi, ki jih določa Uredba Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede programa premij, proizvodnih kvot in posebne pomoči za skupine proizvajalcev v sektorju surovega tobaka [4], kakor je bila nazadnje spremenjena z Uredbo (ES) št. 1441/2001 [5]. Te roke je zato treba podaljšati.

(2) Ukrepi, predvideni s to uredbo, so skladni z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Člen 55 Uredbe (ES) št. 2848/98 se nadomesti s:

"Člen 55

1. Ne glede na člen 22(3) države članice za letino 2002 najpozneje do 30. aprila 2002 izdajo potrdila o dodelitvi kvot posameznim proizvajalcem, ki niso člani skupine, in skupinam proizvajalcev.

2. Ne glede na člen 10(1) je treba za letino 2002 skleniti pogodbe o pridelavi najpozneje do 30. junija 2002, razen v primerih višje sile."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. marca 2002

Za Komisijo

Franz Fischler

Član Komisije

[1] UL L 215, 30.7.1992, str. 70.

[2] UL L 154, 27.6.2000, str. 2.

[3] COM(2001) 684 final.

[4] UL L 358, 31.12.1998, str. 17.

[5] UL L 193, 17.7.2001, str. 5.

--------------------------------------------------
Uredba Komisije (ES) št. 474/2002

z dne 15. marca 2002

o spremembi Uredbe (ES) št. 20/2002 o podrobnih pravilih za izvajanje posebnih režimov oskrbe za najbolj oddaljene regije, ki jih uvajajo uredbe Sveta (ES) št. 1452/2001, (ES) št. 1453/2001 in (ES) št. 1454/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1454/2001 z dne 28. junija 2001 o posebnih ukrepih za nekatere kmetijske proizvode za francoske čezmorske departmaje, o spremembi Direktive št. 72/462/EGS in razveljavitvi Uredb (EGS) št. 525/77 in (EGS) št. 3763/91 (Poseidom) [1], in zlasti člena 22,

ob upoštevanju Uredbe Sveta (ES) št. 1452/2001 z dne 28. junija 2001 o posebnih ukrepih za nekatere kmetijske proizvode za Azore in Madeiro, o razveljavitvi Uredbe (EGS) št. 1600/92 (Poseima) [2], in zlasti člena 34,

ob upoštevanju naslednjega:

(1) Zaradi tehničnih razlogov in zaradi opravljanja ustreznih pregledov posebnih režimov oskrbe za Azore in Madeiro med prehodnim obdobjem, ki se izteče 30. junija 2002, so portugalske oblasti zaprosile, da naj bi za vložitev zahtevka za izdajo dovoljenja in roka njihove veljavnosti uporabljale posebne določbe. Temu zahtevku je treba ugoditi in vložitev zahtevka za izdajo dovoljenja je treba omejiti na prvih pet delovnih dni v vsakem mesecu, rok veljavnosti dovoljenj pa naj bi potekel konec drugega meseca, ki sledi mesecu izdaje. Te nove določbe se uporabljajo od 1. aprila 2002.

(2) Bistvena napaka se pojavlja v drugi alinei drugega odstavka člena 30 Uredbe Komisije (ES) št. 20/2002 [3]. Kot posledica te napake se lahko pojavijo težave pri izvajanju posebnih režimov oskrbe med prehodnim obdobjem, dovoljenim med 1. januarjem in 30. junijem 2002 v francoskih čezmorskih departmajih, Azorih in na Madeiri. To napako je treba popraviti, tako da se lahko z izdajo dovoljenj pravilno nadaljuje med prehodnim obdobjem.

(3) Ukrepi, predvideni s to uredbo, so v skladu z mnenji vseh zadevnih upravljalnih odborov –

SPREJELA NASLEDNJO UREDBO:

Člen 1

Uredba (ES) št. 20/2002 se spremeni:

1. Členu 29 se doda naslednji odstavek:

"3. Do 30. junija se na Azorih in Medeiri uporabljajo naslednje določbe:

(a) zahtevke za dovoljenja je treba vložiti v prvih petih delovnih dneh vsak mesec, dovoljenja pa se izdajo v naslednjih petih delovnih dneh;

(b) dovoljenja veljajo med dvema mesecema, ki sledita mesecu izdaje."

2. Druga alinea drugega odstavka člena 30 se nadomesti s:

"— Členi 4, 5, 7 in 9, člen 10(1) ter členi 11, 13, 14, 15, 26 in 27 se ne uporabljajo za francoske čezmorske departmaje, Azore in Madeiro do 1. julija 2002."

Člen 2

Ta uredba začne veljati dan po objavi v Uradnem listu Evropskih skupnosti.

Člen 1(1) se uporablja od 1. aprila 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. marca 2002

Za Komisijo

Franz Fischler

Član Komisije

[1] UL L 198, 21.7.2001, str. 11.

[2] UL L 198, 21.7.2001, str. 26.

[3] UL L 8, 11.1.2002, str. 1.

--------------------------------------------------
Uredba Komisije (ES) št. 680/2002

z dne 19. aprila 2002

o spremembi Priloge V k Uredbi Sveta (ES) št. 1260/2001 o skupni ureditvi trgov v sektorju sladkorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov v sektorju sladkorja [1] in zlasti člena 27(15) Uredbe,

ob upoštevanju naslednjega:

(1) V skladu s členom 27 Uredbe (ES) št. 1260/2001 se odobrijo izvozna nadomestila za nekatere izdelke iz navedene uredbe, kadar se izvažajo v obliki blaga, navedenega v Prilogi V k navedeni uredbi.

(2) Uredba Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [2] spreminja kombinirano nomenklaturo, zlasti za nekatere izdelke, ki so predelani iz izdelkov, navedenih v členu 1 Uredbe (ES) št. 1260/2001.

(3) Seznam blaga iz Priloge V k Uredbi (ES) št. 1260/2001 bi bilo torej treba spremeniti.

(4) Navedene spremembe morajo veljati od istega trenutka kakor Uredba (ES) št. 2031/2001.

(5) Ukrepi, predvideni s to uredbo, so v skladu z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

Priloga V k Uredbi (ES) št. 1260/2001 se spremeni v skladu s Prilogo k tej uredbi.

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba velja od 1. januarja 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. aprila 2002

Za Komisijo

Franz Fischler

Član Komisije

[1] UL L 178, 30.6.2001, str. 1.

[2] UL L 279, 23.10.2001, str. 1.

--------------------------------------------------

PRILOGA

V prilogi V k Uredbi (ES) št. 1260/2001 se vrstica:

"190530 | —Sladki biskviti; vaflji in oblati" |

nadomesti z:

| "—Sladki keksi; vaflji in oblati: |

190531 | —sladki keksi |

190532 | —vaflji in oblati.". |

--------------------------------------------------